Ir-Regolament tal-Kummissjoni (KE) Nru 2275/2003
tat-22 ta’ Diċembru 2003
b’żieda ma’ l-Anness tar-Regolament (KE) Nru 2400/96 dwar id-dħul ta’ ċerti ismijiet fir-"Reġistru ta’ denominazzjonijiet ta’ l-oriġini protetti u indikazzjonijiet ġeografiċi protetti" (Spressa delle Giudicarie)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2081/92 ta’ l-14 ta’ Lulju 1992 Dwar il-protezzjoni ta’ l-indikazzjonijiet ġeografiċi u d-denominazzjonijiet ta’ l-oriġini għal prodotti agrikoli u oġġetti ta’ l-ikel [1], kif l-aħħar emendat bir-Regolament tal-Kummissjoni (KEE) Nru 806/2003 [2], u partikolarment l-Artikolu 6 [3] u [4] tiegħu,
Billi:
(1) B’konformità ma’l-Artikolu 5 tar-Regolament (KEE) Nru 2081/92, l-Italja bagħtet lill-Kummissjoni applikazzjoni għar-reġistrazzjoni ta’l-isem "Spressa delle Giudicarie" bħala denominazzjoni ta’ l-oriġini.
(2) L-applikazzjoni nstabet, b’konformità ma’l-Artikolu 6(1) ta’ dak ir-Regolament, li tikkonforma mal-ħtiġiet kollha stabbiliti fih b’mod partikolarti li tinsab fiha l-informazzjoni kollha meħtieġa taħt l-Artikolu 4 tiegħu.
(3) Ebda oġġezzjoni taħt l-Artikolu 7 tar-Regolament (KEE) Nru 2081/92 ma ntbagħtet lill-Kummissjoni wara l-pubblikazzjoni fil-Ġurnal Uffiċjali ta’l-Unjoni Ewropea(3) ta’l-isem li jidher fl-Anness ma’ dan.
(4) Għalhekk l-isem għandu jiddaħħal fir-reġistru tad- denominazzjonijiet ta’l-oriġini u l-indikazzjonijiet ġeografiċi protetti u għaldaqshekk tiġi protetta fil-Komunità kollha bħala denominazzjoni protetta ta’ l-oriġini
(5) L-Anness ma’ dan huwa b’żieda ma’l-Anness għar-Regolament tal-Kummissjoni (KE) Nru 2400/96(4), kif l-aħħar emendat bir-Regolament (KE) Nru 2206/2003 [5],
ADOTTAT DAN IR-REGOLAMENT:
Artikolu 1
L-isem fl-Anness ma’ dan qiegħed b’hekk jiżdied ma’l-Anness tar-Regolament (KE) Nru 2400/96 u jiddaħħal bħala deskrizzjoni ta’ l-oriġini protetta (PDO) fir-"Reġistru tad-denominazzjonijiet ta’l-oriġini protetti u l-indikazzjonijiet ġeografiċi protetti" previst fl-Artikolu 6(3) tar-Regolament (KEE) Nru 2081/92.
Artikolu 2
Dan ir-Regpolam,ent għandu jidħol fis-seħħ fl-20 jum li jiġi wara l-pubblikazzjoni tiegħu fil-Ġurna;l Uffiċ1jali ta’l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-22 ta’ Diċembru 2003.